Cal destacar que mientres a invasión turca a Europa, que remató con a resistencia hongara en 1526, o Prencipato independient de Transilvania estió gubernato por sinyors y prencipes transilvans de parla y identificación cultural hongara, que protechioron y veloron por a supervivencia d'a cultura hongara mientres 170 anyos, dica que Transilvania fue liberata d'os turcos, ta estar ocupata por os austriacos en 1699. Hongría no podió liberar-se d'o chubo austriaco dica 1919, dimpués d'haber feito incontables guerras d'independencia y haber aconseguito "l'alcuerdo" de 1867, que creyó a monarquía dual, a on Austria reconoixeba un parlamento propio en Hongría.